ચાંદખેડા વિસ્તારમાં રહેતી અને કોલેજમાં અભ્યાસ કરતી યુવતીની માતા સાથે ગાયક કલાકારનું કામ કરતો રવિ શ્રીમાળી (રહે. ભવસાગર સોસાયટી, ડી કેબિન) અવારનવાર યુવતીના ઘરે આવતો જતો હતો. રવિ યુવતી સાથે બીભત્સ ચેનચાળા કરતો ખરાબ નજર રાખતો હતો. રવિના અને યુવતીના ઘરના સારા સંબંધ હોવાથી તેણે કોઈને કહ્યું ન હતું. બે દિવસ અગાઉ બપોરના સમયે રવિ ગાડી લઇ અને યુવતીના ઘરે ગયો હતો. ઘરની બહાર ગાડીઓનાં હોર્ન મારી હંગામો કરી તેને કહ્યું કે જો તું મારી સાથે સંબંધ નહિ રાખે તો તને અને તારી માતાને હેરાન કરી નાખીશ તેવી ધમકી આપી હતી. જેના પગલે લોકોનાં ટોળાં ભેગાં થઇ ગયાં હતાં.